Apstiprināts
Daugavpils pilsētas domes iepirkuma komisijas
2017.gada 16.janvāra sēdē, prot.Nr.2

Iepirkums Publisko iepirkumu likuma 82.pantā noteiktajā kārtībā

**“Augsnes un ūdens piesārņojošo stihisko izgāztuvju
likvidācija Daugavpils pilsētas administratīvajā teritorijā”**

identifikācijas numurs DPD 2017/4

**Atbildes uz pretendentu jautājumiem Nr.1**

 Daugavpils pilsētas domes iepirkumu komisija 2017.gada 16.janvāra sēdē (prot.Nr.2) ir izskatījusi pretendenta uzdotos jautājumus un sniedz šādas atbildes:

**1. Jautājums:** Vai stihisko izgātuvju likvidācijā var gadīties, ka atrodas arī radioaktīvie atkritumi, bīstamie atkritumi, kurus nav iespējams nogādāt atkritumu poligonā “Cinīši”.

**Atbilde uz 1.jautājumu:**

*“Pēc iepriekšējo gadu pieredzes stihisko izgāztuvju likvidācijas procesā ne vienu reizi nav bijuši konstatēti radioaktīvie atkritumi. Attiecībā uz bīstamajiem atkritumiem darām zināmu, ka saskaņā ar izsludinātā iepirkuma tehniskās specifikācijas 3.3.apakšpunktu “Atkritumu veidus (šajā gadījumā – bīstamos atkritumus), kuri netiek pieņemti noglabāšanai Dienvidlatgales atkritumu poligonā „Cīnīši”, izpildītājam jānodod attiecīgo atkritumu veidu apsaimniekotājam, kuram ir tiesības veikt šo konkrēto atkritumu veidu pieņemšanu un tālākās darbības ar tiem. Izpildītājam par šo veidu atkritumu veidu nodošanu to tālākajam apsaimniekotājam ir jāpiestāda Pasūtītājam izziņa par šo atkritumu veidu nodošanu - pieņemšanu”.*

**2. Jautājums:** Vai pakalpojuma izpildes laikā netiek ierobežots pretendents, jo atkritumi, kurus pieņem “Cinīši” jānogādā tikai šajā poligonā.

**Atbilde uz 2.jautājumu:**

*“Atkritumu apsaimniekošanas likuma 21.panta pirmā daļa nosaka, ka to pašvaldību administratīvajās teritorijās, kuras atrodas attiecīgajā atkritumu apsaimniekošanas reģionā, radītos sadzīves atkritumus apglabā* ***tikai*** *attiecīgā atkritumu apsaimniekošanas reģiona sadzīves atkritumu poligonā vai nodod tos attiecīgajās pārkraušanas stacijās. Saskaņā ar Daugavpils pilsētas domes saistošo noteikumu Nr.16 “Atkritumu apsaimniekošanas noteikumi Daugavpils pilsētas pašvaldībā” 4.punktu, “Daugavpils pilsētas pašvaldības administratīvajā teritorijā savāktie sadzīves atkritumi, nogādājami apglabāšanai Dienvidlatgales atkritumu apsaimniekošanas reģiona atkritumu poligonā "Cinīši" (turpmāk – atkritumu poligons), kas ir speciāli ierīkota un aprīkota atkritumu apsaimniekošanas vieta Daugavpils novada, Demenes pagastā, kurā tiek nodrošināti normatīvajos aktos noteiktie vides aizsardzības pasākumi, tajā skaitā tiek veikta atkritumu šķirošana un sagatavošana apglabāšanai”. Ņemot vērā iepriekš minētos normatīvos aktus, Pretendentam ir jāveic savākto sadzīves atkritumu nogādāšanu tikai poligonā “Cinīši” un šo noteikumu ievērošanas prasību nevar uzskatīt kā potenciālā pretendenta ierobežošanu.”*

**3. Jautājums:** Kāds ir vidējais atkritumu sadalījums pa to klasēm saskaņā ar MK noteikumu Nr.302 2.pielikumu.

**Atbilde uz 3. jautājumu:**

*“Saskaņā ar izsludinātā iepirkuma tehniskās specifikācijas 5.1. apakšpunktu “lielu īpatsvaru (aptuveni 95 %) no kopējā savācamā atkritumu daudzuma stihiskajās izgāztuvēs sastādīs dažāda veida sadzīves atkritumi, kurus iespējams nodot atkritumu poligonā “Cinīši”. Pēc MK noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” 2.pielikuma klasifikācijas lielākais savācamo atkritumu īpatsvars var tik klasificēts ar kodu 200301 “Nešķiroti sadzīves atkritumi”. Atlikušos aptuvenos 5% no savāktajiem atkritumiem stihiskajās izgāztuvēs sastādīja nolietotās riepas (kods 160103), ko iepriekšējo gadu pakalpojuma sniedzējs nodeva to tālākajam apsaimniekotājam.”*

Iepirkuma komisijas priekšsēdētāja J.Kornutjaka